Fenetilamin
Fenetilamin ili feniletilamin, β-feniletilamin, β-PEA, 2-feniletilamin, 1-amino-2-feniletan i 2-feniletan-1-amin (PEA) je organski spoj, prirodni monoamin alkaloid i amin u tragovima, koji djeluje kao stimulans centralnog nervnog sistema kod ljudi. U mozgu fenetilamin regulira monoaminsku neurotransmisiju vezanjem na receptor koji je povezan sa aminom u tragovima: (TAAR1) i inhibira vezikulski monoaminski transporter 1 (VMAT2) u monoaminskim neuronima inhibira vezikulski monoaminski transporter 2 (VMAT2) u monoaminskim neuronima. U manjoj mjeri djeluje i kao neurotransmiter u ljudskom centralnom nervnom sistemu. U sisara, fenetilamin se proizvodi iz aminokiseline L-fenilalanin enzimom aromatska dekarboksilaza L-aminokiselina putem enzimske dekarboksilacije. Pored prisustva u sisara, fenetilamin se nalazi u mnogim drugim organizmima i hrani, poput čokolade, posebno nakon mikrobne fermentacije. Fenetilamin se prodaje kao dodatak prehrani za navodno poboljšanje raspoloženja i gubitak težine, vezano za terapijsku korist; međutim, nakon oralnog unošenja fenetilamina, značajna količina se metabolizira u tankom crijevu, pomoću monoamin oksidaze B (MAO-B) i zatim aldehid-dehidrogenaze (ALDH ), koja ga pretvaraju u fenilacetatnu kiselinu. To znači da za značajne koncentracije za mozak, doza mora biti veća nego za druge načine uzimanja. Fenetilamini ili tačnije, supstituirani fenetilamin su grupa fenetilamina izvedenice koje sadrže fenetilamin kao "okosnicu"; drugim riječima, ova hemijska klasa uključuje izvedene spojeve koji nastaju zamjenom jednog ili više atoma vodika u strukturi jezgra fenetilamina sa supstituentima. Klasa supstituiranih fenetilamina uključuje sve supstituirane amfetamine i supstituirane metilendioksifenetilamine (MDxx), a sadrži ih mnogo lijekova koji djeluju kao ematogeni, stimulansi, psihodelici, anorektici, bronhodilatatori, dekongestanti, i / ili antidepresivi, između ostalog.